Hvis du har en helt normal hudtilstand, har din hud ikke brug for ekstra creme eller olie, og det er derfor ikke nødvendigt at smøre den ind dagligt. Det er dog godt at vide, at det udtørrer huden at vaske den/gå i bad for ofte. Hvis du gør det, så er det en god ide at støtte huden med en fed creme eller salve. Lider du af en hudsygdom såsom psoriasis eller eksem, er det en afgørende del af behandlingen at holde huden fedtet. Daglig indsmøring vil derfor helt sikkert forbedre hudens tilstand.